ⴰⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ

ⴰⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ (ⴰⵔ ⴰⵙ ⵜⵜⵉⵏⵉⵏ ⴰⵡⴷ ⴰⵎⵚⴰⵡⴰⴹ ⵏ ⵓⵎⵢⴰⵡⴰⵙ ⵏⵉⵖ ⴰⵎⵚⴰⵡⴰⴹ ⵏ ⵓⴼⵔⴰ) ⵉⴳⴰ  ⵢⴰⵜ ⵜⵖⴰⵔⴰⵙⵜ ⵏ ⵓⵎⵢⴰⵡⴰⴹ  ⵍⵍⵉ ⵉⵙⵔⵙ ⵎⴰⵕⵛⴰⵍ ⵔⵓⵣⵏⴱⵉⵔⴳ ⴳ ⵜⵉⵣⵡⵉⵔⵉ ⵜⵉⵙ ⵚⴹⵉⵚ ⵏ ⵜⴰⵙⵓⵜ  ⵏ ⵙⵉⵎⵔⴰⵡⵜ. ⵜⴱⴷⴷ ⵜⵖⴰⵔⴰⵙⵜ ⴰⴷ ⵖⴼ ⴽⵕⴰⴹⵜ ⵜⵙⴳⵉⵡⵉⵏ ⵏ ⵓⵎⵢⴰⵡⴰⴹ: ⵜⴰⵢⵔⵉ ⵜⴰⵢⵉⵎⴰⵏⵜ (ⵍⵍⵉ ⵉⵜⵜⴰⵡⵙⵙⴰⵏⵏ ⵎⴰⵙ ⵜⴳⴰ ⵢⴰⵏ ⵓⴼⵔⴰⴽ ⴰⵏⴼⵛⴰⴷ ⵉⵖⵣⵣⵏ ⴳ ⵜⵓⵔⵉⵎⵜ ⵏ ⵓⴳⵏⵙⵓ ⵜⴰⵥⵉⵍⴰⵍⵜ), ⴷ ⵜⴰⵢⵔⵉ ⵜⴰⵏⴼⵛⴰⴷⵜ ( ⵍⵍⵉ ⵉⵜⵜⴰⵡⵙⵙⴰⵏⵏ ⵎⴰⵙ ⵜⴳⴰ ⵢⴰⵏ ⵓⴼⵔⴰⴽ ⵙ ⵡⵓⵍ ⵍⵍⵉ ⵉⵥⵕⵕⴰⵏ ⴰⴼⵓⵍⴽⵉ ⴳ ⵡⵉⵢⵢⴰⴹ),  ⴷ ⵓⵎⵙⵙⵉⵏⵉ ⴰⵢⵉⵎⴰⵏ ⵉⵖⵥⴰⵏⵏ (ⵍⵍⵉ  ⵉⵜⵜⴰⵡⵙⵙⴰⵏⵏ ⵎⴰⵙ ⵉⴳⴰ  ⵢⴰⵏ ⵓⵎⵙⵙⵉⵏⵉ ⴰⵢⵉⵎⴰⵏ ⵍⵍⵉ ⴳ ⴱⴰⵀⵔⴰ ⵜⵍⵍⴰ ⵜⵉⴷⵜ ⴷ ⵓⵙⵙⵖⵥⵏ ⵙ ⵢⴰⵜ ⵜⵖⴰⵔⴰⵙⵜ ⵉⵙⴷⵔⴰⵡⵏ ⵜⴰⵢⵔⵉ ⴷ ⵓⵏⵛⴼⴰⴷ ⴷ ⵡⵉⵢⵢⴰⴹ).

ⵚⴽⴰⵏⵜ ⵜⵉⵔⵙⴰⵍ ⵏ ⵓⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ ⵖⴼ ⵢⴰⵜ ⵜⵡⵏⴳⵉⵎⵜ ⵏ ⵎⴰⵙ ⵥⴹⴰⵕⵏ ⵎⵉⴷⴷⵏ ⴰⴽⴽⵯ ⴰⴷ ⴳⵉⵙⵏ ⴷ ⵜⴼⴼⵖ ⵜⴰⵢⵔⵉ ⴷ ⵜⵎⵍⵍⴰ ⵏⴳⴰⵔⴰⵏ ⵖⴼ ⵜⴽⵕⴹⵉ ⴷ ⴰⵢⵍⵍⵉ ⵔⴰⴷ ⵉⴳ ⴰⵎⴰⵍⴰⴷ ⵉ ⵡⵉⵢⵢⴰⴹ, ⵉⴳ ⵓⵔ ⵙⵙⵏⵏ ⵜⴰⵙⵜⵕⴰⵜⵉⵊⵉⵜ ⴳ ⵜⵍⵍⴰ ⵜⵢⴰⴼⵓⵜ ⵍⵍⵉ ⵙ ⵔⴰⴷ ⵎⵢⴰⵡⴰⴹⵏ ⴳⵔⴰⵜⵙⵏ. ⴰⴼⴳⴰⵏ ⴰⵔ ⵉⵜⵜⵍⵎⴰⴷ ⵜⵉⵎⵢⵓⵔⵉⵏ ⵏ ⵓⵙⵡⵉⵏⴳⵎ ⴷ ⵓⴼⵔⴰⴽ ⴷ ⵜⵖⴰⵔⴰⵙⵉⵏ ⵏ ⵓⵎⵢⴰⵡⴰⴹ ⵍⵍⵉ ⵉⵜⵜⴰⵡⵉⵏ ⵙ ⵜⴽⵕⴹⵉ (ⵜⵉⵏ ⵜⴼⴽⴽⴰ ⴷ ⵡⵉⵏ ⵉⵎⴰⵏ) ⴷ ⵜⵜⵕⴰⴹ ⴷ ⵉⵎⴰⵖⵏ ⵣⵖ ⴷⴰⵔ ⵜⵓⵙⵙⵏⴰ ⵏ ⴽⵓⵍ ⴰⵎⵓⵏ).(ⵙ ⵜⵏⴳⵍⵉⵣⵜ) Center of Nonviolent Communication

ⵜⵉⵥⵉⵕⵜ ⵏ ⵓⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ ⴰⵔ ⵜⵜⴰⵏⵏⴰⵢ  ⵎⴰⵕⵕⴰ ⵜⵉⵎⵙⴽⴰⵔⵉⵏ ⵏ ⵓⴼⴳⴰⵏ ⴰⵔ ⵜⵜⵖⴰⵡⴰⵍⵏⵜ ⴰⴷ ⴰⴼⵏⵜ ⵜⵉⵏⵢⴰⴼⵉⵏ ⵏ ⵉⵏⵎⵔⴰⵏⵏ ⵉⵏⴼⴳⴰⵏⵏ. ⵎⴰⵛⵛ ⵉⵏⵎⵔⴰⵏⵏ ⴰⴷ ⵓⵔ ⵍⵍⵉⵏ ⴳ ⵓⵎⵏⵣⴰⵖ.  ⴰⵎⵏⵣⴰⵖ ⴰⵔ  ⵉⵜⵜⵉⵍⵉ ⵉⴳ ⵎⵏⴰⴳⴳⴰⵔⵏⵜ ⵜⵙⵜⵕⴰⵜⵉⵊⵉⵢⵉⵏ ⵏ ⵡⵉⴷ  ⵉⵔⴰⵏ ⴰⴷ ⵍⴽⵎⵏ ⵉⵏⵎⵔⴰⵏⵏ. 

ⵜⵎⵍⴰ ⵜⵖⴰⵔⴰⵙⵜ ⵏ ⵜⵉⵥⵉⵕⵜ ⵏ ⵓⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ  ⵎⴰⵙ  ⴷ ⵎⵉⴷⴷⵏ ⵉⴳ ⵙⵡⵓⵜⵜⴰⵏ ⵉⵏⵎⵔⴰⵏⵏ ⵏⵏⵙⵏ ⴷ ⵉⵏⵎⵔⴰⵏⵏ ⵏ ⵡⵉⵢⵢⴰⴹ, ⴼⵔⴽⵏ ⵉ ⵉⵙⵢⴰⴼⴰⵜⵏ ⵍⵍⵉ ⵉⵙⵙⵓⵜⵍⵏ ⵉ ⵉⵏⵎⵔⴰⵏⵏ ⴰⴷ, ⵜⵉⵣⵉ ⴰⵏⵏ ⵔⴰⴷ ⵎⵙⴰⵙⴰⵏ ⵎⵉⴷⴷⵏ ⴳⵔⴰⵙⵏ ⴱⵍⴰ ⵉⵍⵍⴰ ⵜⵜⵕⴰⴹ ⴳⵔⴰⵙⵏ.

ⵉⵔⵉⵎⵏ
ⵉⵜⵜⵓⵔⵎ ⵓⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ ⴳ ⵜⵎⵔⵙⴰⵍ ⴷ ⵜⵎⵙⵙⵓⵔⵉⵏ, ⴳ ⵓⵙⴳⵎⵉ ⴷ ⵓⵙⵍⵎⴷ, ⴷ ⵜⵏⴳⵔⵉⵏ, ⴷ ⵓⵙⵓⵊⵊⵉ ⴰⵢⵉⵎⴰⵏ,  ⴷ ⵓⵃⵟⵟⵓ ⵏ ⵜⴷⵓⵙⵉ, ⴷ ⵉⴼⵙⵙⴰⵢⵏ ⵏ ⵉⵎⵓⴽⵔⵉⵙⵏ ⵏ ⵡⵓⵜⵛⵉ, ⴷ ⵉⴱⵏⵉⵇⵏ,  ⵉⴳ ⵜⵉⵔⵙⴰⵍ ⵏ ⵉⴷⵍⵉⵙⵏ ⵏ ⵓⵙⵍⵎⴷ ⵏ ⵡⴰⵣⵣⴰⵏ, ⴷ ⴽⵉⴳⴰⵏ ⵏ ⵜⵙⴳⵉⵡⵉⵏ ⵏ ⵜⵓⴷⵔⵜ ⵏ ⵓⴼⴳⴰⵏ. ⵉⵏⵏⴰ ⵔⵓⵣⵏⴱⵉⵔⴳ ⵎⴰⵙ ⵢⵓⵔⵎ ⴰⵎⵢⴰⵡⴰⴹ ⵡⴰⵔ ⵜⵉⴽⵕⴹⵉ ⴳ ⵉⵖⴰⵡⴰⵙⵏ ⵏ ⵓⴼⵔⴰ ⴳ ⴽⵉⴳⴰⵏ ⵏ ⵜⵎⵉⵣⴰⵔ ⴳ ⵉⵍⵍⴰ ⵉⵎⵏⵖⵉ, ⴰⵎ ⵕⵡⴰⵏⴷⴰ ⴷ ⴱⵓⵔⵓⵏⴷⵉ ⴷ ⵏⵉⵊⵉⵔⵢⴰ ⴷ ⵎⴰⵍⵉⵣⵢⴰ ⴷ ⴰⵏⴷⵓⵏⵉⵙⵢⴰ ⴷ ⵙⵔⵉⵍⴰⵏⴽⴰ ⴷ ⴽⵓⵍⵓⵎⴱⵢⴰ ⴷ ⵚⵉⵕⴱⵢⴰ ⴷ ⴽⵕⵡⴰⵜⵢⴰ ⴷ ⵉⵙⵍⴰⵏⴷⴰ ⴷ ⵉⵎⵉⵏⴳ ⵏ ⵡⴰⵄⵕⴰⴱⵏ ⵣⵖ ⴳⵉⵙⵏ ⵜⴰⵎⵓⵔⵜ ⵏ ⴼⵉⵍⵉⵙⵟⵉⵏ.

ⵉⵙⴰⵖⵓⵍⵏ